CELEX: 31990R1695
Language: el
Date: 1990-06-21 00:00:00
Title: Κανονισμός (ΕΟΚ) αριθ. 1695/90 της Επιτροπής της 21ης Ιουνίου 1990 περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων ( κατηγορία 26 ), καταγωγής Πακιστάν

Avis juridique important

|

31990R1695

Κανονισμός (ΕΟΚ) αριθ. 1695/90 της Επιτροπής της 21ης Ιουνίου 1990 περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων ( κατηγορία 26 ), καταγωγής Πακιστάν  

Επίσημη Εφημερίδα αριθ. L 158 της 23/06/1990 σ. 0010 - 0011

***** ΚΑΝΟΝΙΣΜΟΣ (ΕΟΚ) αριθ. 1695/90 ΤΗΣ ΕΠΙΤΡΟΠΗΣ  της 21ης Ιουνίου 1990  περί του καθεστώτος εισαγωγής στην Κοινότητα ορισμένων κλωστοϋφαντουργικών προϊόντων (κατηγορία 26), καταγωγής Πακιστάν  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 4136/86 του Συμβουλίου της 22ας Δεκεμβρίου 1986 περί του κοινού καθεστώτος εισαγωγών ορισμένων κλωστοϋφαντουργικών προϊόντων τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 915/90 (2), και ιδίως το άρθρο 11,  Εκτιμώντας:  ότι μια συμφωνία στο εμπόριο των κλωστουφαντουργικών μεταξύ της Ευρωπαϊκής Οικονομικής Κοινότητας και του Πακιστάν μονογράφηκε στις 12 Σεπτεμβρίου 1986 και τέθηκε σε προσωρινή εφαρμογή από την 1η Ιανουαρίου 1987 με την απόφαση 87/457/ΕΟΚ του Συμβουλίου (3)·  ότι στο άρθρο 11 του κανονισμού (ΕΟΚ) αριθ. 4136/86 καθορίζονται οι όροι θεσπίσεως ποσοτικών περιορισμών· ότι οι εισαγωγές στην Ισπανία κλωστοϋφαντουργικών προϊόντων (κατηγορία 26), καταγωγής Πακιστάν, τα οποία περιλαμβάνονται στο παράρτημα, έχουν υπερβεί το επίπεδο που προβλέπεται στην παράγραφο 2 του εν λόγω άρθρου 11·  ότι, σύμφωνα με τις διατάξεις της παραγράφου 5 του άρθρου 11 του κανονισμού (ΕΟΚ) αριθ. 4136/86, κοινοποιήθηκε στο Πακιστάν στις 23 Μαρτίου 1990 αίτηση διαβουλεύσεων· ότι, ως αποτέλεσμα αυτών των διαβουλεύσεων, συμφωνήθηκε να υπαχθούν τα εν λόγω κλωστοϋφαντουργικά προϊόντα σε ποσοτικούς περιορισμούς για τα έτη 1990 έως 1991·  ότι, σύμφωνα με τους όρους της παραγράφου 13 του εν λόγω άρθρου 11, η τήρηση των ποσοτικών ορίων εξασφαλίζεται από ένα σύστημα διπλού ελέγχου, σύμφωνα με τις διαδικασίες που ορίζονται στο παράρτημα VI του κανονισμού (ΕΟΚ) αριθ. 4136/86·  ότι τα εν λόγω προϊόντα, τα οποία έχουν εξαχθεί από το Πακιστάν μεταξύ της 23ης Μαρτίου 1990 και της ημερομηνίας ενάρξεως ισχύος του παρόντος κανονισμού, πρέπει να αφαιρεθούν από το καθορισμένο ποσοτικό όριο για το 1990·  ότι το ποσοτικό αυτό όριο δεν εμποδίζει την εισαγωγή των προϊόντων που καλύπτονται από το όριο αυτό και τα οποία απεστάλησαν από το Πακιστάν πριν από την ημερομηνία ενάρξεως ισχύος του παρόντος κανονισμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στην Ισπανία των προϊόντων καταγωγής Πακιστάν, της κατηγορίας που περιλαμβάνεται στο παράρτημα, υπόκεινται στα ποσοτικά όρια που περιλαμβάνονται στο παράρτημα αυτό υπό την επιφύλαξη των διατάξεων του άρθρου 2.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, τα οποία απεστάλησαν από το Πακιστάν προς την Κοινότητα προ της ημερομηνίας ενάρξεως ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη της προσκομίσεως φορτωτικής ή άλλου εγγράφου μεταφοράς που αποδεικνύει ότι η αποστολή έλαβε πράγματι χώρα κατά την εν λόγω περίοδο.  2. Οι εισαγωγές των προϊόντων που αποστέλλονται από το Πακιστάν προς την Κοινότητα μετά την έναρξη ισχύος του παρόντος κανονισμού υπόκεινται στο σύστημα του διπλού έλεγχου που προβλέπεται στο παράρτημα VI του κανονισμού (ΕΟΚ) αριθ. 4136/86.  3. Όλες οι ποσότητες των προϊόντων που αποστέλλονται από το Πακιστάν στην Κοινότητα από τις 23 Μαρτίου 1990 και τίθενται σε ελεύθερη κυκλοφορία, αφαιρούνται από το καθορισθέν στο παράρτημα του παρόντος κανονισμού ποσοτικό όριο. Εντούτοις, το ποσοτικό όριο αυτό δεν εμποδίζει την εισαγωγή των καλυπτόμενων προϊόντων, τα οποία έχουν ήδη αποσταλεί από το Πακιστάν πριν από την ημερομηνία ενάρξεως ισχύος του παρόντος κανονισμού.  Άρθρο 3  Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μέχρι τις 31 Δεκεμβρίου 1991.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Ιουνίου 1990.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 387 της 31. 12. 1986, σ. 42.  (2) ΕΕ αριθ. L 94 της 11. 4. 1990, σ. 5.  (3) ΕΕ αριθ. L 255 της 5. 9. 1987, σ. 1.  ΠΑΡΑΡΤΗΜΑ  1.2.3.4.5.6.7 //  //  //  //  //  //  //  // Κατηγορία  // κωδικός ΣΟ   // Περιγραφή εμπορευμάτων   // Τρίτες  χώρες   // Μονάδες   // Κράτος  Μέλος   // Ποσοτικά όρια από  23 Μαρτίου έως 31 Δεκεμβρίου 1990   //    //   //   //   //  //   //   // 26   // 6104 41 00  6104 42 00  6104 43 00  6104 44 00  6204 41 00  6204 42 00  6204 43 00  6204 44 00   // Φορέματα για γυναίκες ή κορίτσια, από μαλλί, βαμβάκι ή συνθετικές ή τεχνητές ίνες   // Πακιστάν   // 1 000  τεμάχια   // D F I BNL UK IRL DK GR ES PT ΕΟΚ   // 823  2 438  430  302  3 026  23  83  53  317  53  7 548   //   //   //   //   //   //   //  Ποσοτικά όρια από  1ης Ιανουαρίου έως 31 Δεκεμβρίου 1991   //  //  //  // Πακιστάν   // 1 000  τεμάχια   // D F I BNL UK IRL DK GR ES PT ΕΟΚ   // 1 279  3 149  669  470  3 909  35  130  82  477  82  10 282   //    //   //   //   //   //   //